جگجیت سنگھ اروڑا

جگجیت سنگھ اروڑا (Jagjit Singh Aurora) ہندوستانی فوج دے تھری سٹار جنرل سن۔ اوہ 13 فروری 1916ء نوں پنجاب دے ضلع جہلم دے قصبے کالا گجراں وچ جمے۔ 

اوہناں نے بنگلا دیش دی آزادی جنگ وچ اہ‏م کردار ادا کيتا۔ اوہ پاک بھارت جنگ 1971 دے دوران مشرقی کمان دے جنرل آفیسر کمانڈنگ چیف سن۔
جنرل جَگجیت سنگھ اروڑا نے مشرقی پاکستان وچ پاک فوج دے مشرقی کمان دے کمانڈر، لیفٹیننٹ جنرل امیر عبد اللہ خان نیازی نُوں ہتھیار سٹوا کے گرفتار کیتا سی ۔ 

ہندوستانی فوج توں ریٹائرمنٹ توں بعد اوہناں نے اکالی دل وچ شمولیت اختیار کیتی تے راجیہ سبھا وچ مِمبر پارلیمنٹ دی حیثیت نال خدمات انجام دِتیاں۔

لیفٹینیٹ جنرل جَگجیت سنگھ اروڑا 3 مئی 2005ء نوں فوت ہو گئے۔

حوالے

گٹھ:ضلع جہلم دیاں شخصیتاں
گٹھ:پنجابی سکھ
گٹھ:پنجابی شخصیتاں